Κόιντος Σουλπίκιος Καμερίνος Πετικός

Ο Κόιντος Σουλπίκιος Καμερίνος Πετικός, λατινικά: Quintus Sulpicius Camerinus Peticus (απεβ. το 67) ήταν Ρωμαίος συγκλητικός κατά τη διάρκεια της βασιλείας του Νέρωνα. Το Peticus προέρχεται από το Πυθικός (δηλ. νικητής στα Πύθια).

 Βιογραφία 
Υπηρέτησε ως αντικαταστάτης ύπατος το 46 με τον Μάρκο Ιούνιο Σιλανό ως συνύπατό του, και ως ύπατος στην Αφρική από το 56 έως το 57.

Ο Καμερίνος ήταν μέλος του Γένους των Σουλπικίων. Ήταν επίσης μέλος των Αδελφών Αρβάλων: τα αρχεία της, η Acta Fratrum Arvalium, πιστοποιούν την παρουσία του από τον Μάιο του 58 έως τον Απρίλιο του 63 και την προεδρία της Επιτροπής Θυσιών το 60. Ο Καμερίνος κατηγορήθηκε για εκβιασμό, αλλά απαλλάχθηκε από τον Αυτοκράτορα Νέρωνα. Το 67, σκοτώθηκε με τον γιο του Κόιντο Σουλπίκιο Καμερίνο Πυθικό από τον απελεύθερο Έλιο, ενώ ο Νέρωνας ήταν στην Αχαΐα, με το επιχείρημα ότι αρνήθηκε να εγκαταλείψει το επίθετό του, το οποίο "επομένως αποτελούσε μια μικρή αντιπαράθεση στις νίκες του Νέρωνα στα Πυθικούς αγώνες".Steven Rutledge, Imperial Inquisitions: Prosecutors and informants from Tiberius to Domitian (London: Routledge, 2001), p. 172 Ο Πετικός είχε επίσης μια κόρη, που ονομαζόταν Σουλπικία Πραιτεξτάτα, η οποία παντρεύτηκε τον ύπατο του 64, Μάρκο Λικίνιο Κράσσο Φρούγι.

 Ερωτήματα ταυτότητας 
Η ανακάλυψη αρχείων που αποδεικνύουν ότι ο Καμερίνος Αντίστιος Βέτος ήταν αντικαταστάτης ύπατος για λίγες εβδομάδες τον Μάρτιο, θέτει μια πρόκληση στους ειδικούς. Ο Τζιουζέπε Καμοντέκα εξήγησε την σύντομη θητεία του Αντίστιου Βέτου ως αποτέλεσμα ενός πρώιμου θανάτου.Camodeca, "I consoli del 43 e gli Antistii Veteres d'età claudia dalla riedizione delle Tabulae Herculanenses" Zeitschrift für Papyrologie und Epigraphik, 140 (2002), pp. 235ff Αλλά ο Νικολάους Παχόβιακ αντιτίθεται σε αυτή την εξήγηση, και υποδηλώνει ότι οι δύο άνδρες -ο Αντίστιος Βέτος και ο Κόιντος Σουλπιίκιος- είναι ο ίδιος άνθρωπος.Pachowiak, "Gaius/Appius Iunius Silanus und Camerinus Antistius Vetus", Zeitschrift für Papyrologie und Epigraphik, 190 (2014), pp. 247-2501 Αν και θα ήταν η απλούστερη λύση --αυτό δηλώνει μια υπατική σταδιοδρομία για τον Σουλπίκιο Καμερίνο, και μια (μετά την υπατεία) σταδιοδρομία για τον Aντίστιο Βέτο-- και δεν υπάρχουν στοιχεία εναντίον του, χρειάζονται περισσότερα στοιχεία πριν η ταυτοποίηση του Παχόβιακ γίνει αποδεκτή ως γεγονός.

 Οικογένεια 
Η κόρη του Σουλπικία Πραιτεξτάτα παντρεύτηκε τον Μάρκο Λικίνιο Κράσσο Φρούγι (ύπατο το 64). Αυτός ήταν γιος του Μάρκου Λικίνιου Κράσσου Φρούγι (υπάτου το 27) και της Σκριβωνίας Μάγνας.

 Παραπομπές 

 Πηγές 


Κατηγορία:Ρωμαίοι πολιτικοί